एक उदाहरण वर्तमान में साधारण रूप से प्रयोग होने वाली घटना से भी स्पष्ट करने के लिए लिया जा सकता है जैसे कि सभी प्रायः जानते हैं कि आपरेशन थिएटर में जब मरीज़ को बुलाया जाता है तो नाम लेकर कहा जाता है कि मरीज़ श्यामलाल को ले आओ , और यदि दुर्घटनावश आपरेशन थिएटर में उसकी मृत्यु हो जाती है तो कहते हैं बॉडी ले जाओ । जो कि नाशवान है ,जब तक आत्मा भीतर था तो उसका नाम श्यामलाल था अब वह इसको छोड़ कर दूसरे स्थान पर प्रवेश कर गया और उसका नाम भी कोई दूसरा हो गया , अभिनेता पात्र के समान ही उसका किरदार बदल गया । बस इसी तरह से अमर आत्मा अपना शरीर , घर कुछ भी कह लीजिए बदलता रहता है और वह स्वयं निर्लिप्त ही रहता है ।